พอดีช่วงนี้พึ่งแพ้ท้องได้สองอาทิตย์ค่ะ อวกแทบทุกวัน ตอนนี้เหมือนมีอะไรติดที่คอ กินข้าวได้ตามปกติ แต่อยู่ไม่สนุกเลยค่ะ สาเหตุเกิดจากอะไรคะ กลัวเป็นกรดไหลย้อนมากๆค่ะ
สวัสดีค่ะ อาการเหมือนมีอะไรติดคอ คลื่นไส้ อาเจียน อาจเกิดจาก-กรดไหลย้อน คลื่นไส้ อาเจียน แสบร้อนกลางอก แน่นอก รักษาด้วยการรับประทานยาลดกรด-กระเพาะอาหารอักเสบ อาจทำให้มีการคลื่นไส้ อาเจียน จุกแน่นท้องสัมพันธ์กับมื้ออาหาร รักษาด้วยการรับประทานยาลดกรด-อาการแพ้ท้อง ซึ่งมักเกิดในช่วงไตรมาศแรก-มีแก๊ซในทางเดินอาหาร ท้องอืด ท้องเฟ้อซึ่งในคนตั้งครรภ์จะเสี่ยงต่อการเป็นกรดไหลย้อนได้มากกว่าคนปกติอยู่แล้ว จากสภาพร่างกายที่เปลี่ยนไปขณะตั้งครรภ์การรักษาเน้นที่การปรับพฤติกรรมเป็นหลักก่อนค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารส่วนยาที่ใช้นั้น อาจจะมีข้อจำกัดอยู่บ้าง เนื่องจากตั้งครรภ์อยู่ แพทย์อาจเลือกใช้ยาได้แค่บางประเภทเท่านั้น แนะนำปรึกษาสูตินรีแพทย์ที่ฝากครรภ์อยู่ด้วยอีกครั้งค่ะ